आज और कल राष्ट्रपति भवन में रहेंगे जिले के पांच विद्यार्थी
नारनौल | 4से 10 मार्च तक राष्ट्रपति भवन मे फेस्टिवल ऑफ इनोवेशन 2017 का आयोजन किया जा रहा है। इसमें राष्ट्रीय इंस्पायर अवाॅर्ड के लिए भारत के 60 नन्हे वैज्ञानिक हिस्सा ले रहे हैं। नव प्रवर्तन कौशल उद्यमी विकास केंद्र हरियाणा केंद्रीय विवि के इनोवेश्न सेंटर के मेम्बर सेंटर के इनोवेटर ऋषिपाल द्वारा प्रदेश से 5 विद्यार्थियों को इनोवेशन आइडिया प्रतियोगिता के माध्यम से चयन किया गया है। जिसमें प्रदेश में 10000 से भी ज्यादा आइडिया आए। जिसमें से महेंद्रगढ़ जिले के पांच छात्रों ने ऐसे आइडिया दिए। जो सामान्य नागरिक के लिए बहुत फायदेमंद रहेंगे। विद्यार्थी हरिकिशन, रोहित, राहुल, नेहा शर्मा, मनदीप, के आविष्कारों से बड़े-बड़े वैज्ञानिक आश्चर्य चकित रह गए। इसी के तहत राष्ट्रपति भवन के लिए इनोवेटर ऋषिपाल दिनेश के मार्गदर्शन मे यह पांच बच्चे पांच मार्च को रवाना हो गए। जो 6 और 7 मार्च को राष्ट्रपति भवन में अपने आविष्कारों की जानकारी देंगे।
hin_Deva hin_Deva